Folketing
2009-01-29

Ja, præcis. Der er meget, meget stor forskel på områderne. Nu vil jeg gerne holde mig til det konkrete: Det handler om børn, det handler om følelser, det handler om nogle personlige ting og - havde jeg nær sagt måske noget, der er vigtigere end en eller anden miljøtilladelse. Men i øvrigt er der altså forskel på at vejlede om, at man har en klageadgang, og så give hjælp til at skrive selve klagen. Jeg fatter ikke, at ordføreren kan sige det. Jeg bliver nødt til at sige, at jeg synes, at det ikke er i overensstemmelse med den praksis, vi har her i landet, hvor vi adskiller den lovgivende, den udøvende og den dømmende magt som et meget vigtigt princip. Jeg er godt klar over, at regeringen ikke altid opfatter det helt så skarpt, som vi andre måske gør, men man tilslutter sig det dog i princippet. Men det er jo livsfarligt at tro, at en kommunal sagsbehandler både kan afvise f.eks.